Diari Oficial de la Generalitat Valenciana


Sumari del DOGV 9356, del 07-06-2022 (2022/4522)

Informe ambiental i territorial estratègic de la modificació puntual número 14 de les normes subsidiàries municipals.
---------------------------------------------------------------------------------------------------------------------

### Dades del document

Número de DOGV
:   9356

Data del DOGV
:   07-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4522


Data del document
:   19-05-2022

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * administració local
    * pla d'urbanisme

Informe ambiental i territorial estratègic de la modificació puntual número 14 de les normes subsidiàries municipals. [2022/4522]  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, es publica l'informe ambiental i territorial estratègic de la modificació puntual núm. 14 de les normes subsidiàries municipals de Xilxes, emés per l'Alcaldia mitjançant Resolució de data 19-5-22, del tenor literal següent:  
«Atés que pels serveis tècnics municipals en data 29.03.2022, s'han redactat els instruments de planejament modificatius de l'ordenació urbanística, així com la resta de documentació ambiental, amb la finalitat que se'n faça la tramitació administrativa i, en el seu moment, a l'aprovació definitiva de la modificació puntual núm. 14 de les normes subsidiàries municipals, consistents en:  
- Document inicial estratègic.  
- Modificació puntual núm. 14 de les normes subsidiàries municipals de Xilxes.  
Atés que les vigents normes subsidiàries, van ser aprovades definitivament per la Comissió Territorial d'Urbanisme, en data 23 d'octubre de 1993 i, que des d'aquesta data, s'hi han produït diverses modificacions puntuals, per a adaptar-les a les noves exigències de la població.  
  
Atés que, a fi de donar compliment al que es disposa en l'article 53.1 del Decret legislatiu 1/2021, de 18 de juny, del Consell d'aprovació del text refós de la llei d'ordenació del territori, urbanisme i paisatge (d'ara en avant TRLOTUP), s'ha sotmés el document que conté la modificació de les normes subsidiàries i el document inicial estratègic a consulta, per un termini de 30 dies hàbils, a la Direcció Territorial de Castelló de la Conselleria de Política Territorial, Obres Públiques i Mobilitat i al Servei Territorial de Medi Ambient de la Conselleria d'Agricultura, Desenvolupament Rural, Emergència Climàtica i Transició Ecològica.  
Atés que pel cap del Servei Territorial d'Urbanisme, en data 4/4/2022, s'ha emés informe en el qual consten les següents observacions:  
«Respecte a aquells carrerons no reflectits en el planejament ara vigent, cal recordar que l'annex IV del TRLOTUP exigeix una amplària mínima de 5 metres per als vials per als vianants. En relació amb l'obertura de nous buits en les façanes que donen a aquestes vies haurà de complir-se la separació exigida en el codi tècnic de l'edificació per a limitar el risc de propagació exterior d'un incendi, tant en l'edifici considerat com a uns altres.»  
Atés que pel Servei Territorial de Medi Ambient, en data 13.05.2022, s'ha emés informe d'afeccions en matèria forestal i vies pecuàries en sentit favorable.  
Atés que la modificació proposada té per objecte la regulació de carrerons en l'àmbit «SU-4: segona residència, edificació tancada platja», amb la finalitat d'identificar els carrerons que s'estimen necessaris per a facilitar uns recorreguts per als vianants perpendiculars als blocs edificables del poblat marítim, concretar les seues alineacions, així com estipular les condicions que han de disposar aquests espais, sense que tinga entre els seus objectius la modificació d'elements pertanyents a l'ordenació estructural, sinó tan sols a la detallada, per la qual cosa segons l'article 44.6 del TRLOTUP, competeix a l'Ajuntament l'aprovació de la referida modificació puntual.  
Atés que segons el que es disposa en els articles 46.1 i 49.2 del TRLOTUP, li resulta d'aplicació a la modificació proposada el procediment simplificat per a la seua avaluació ambiental i territorial estratègica, sent en aquest cas l'òrgan ambiental el propi Ajuntament que s'encarregarà de formular l'informe ambiental i territorial estratègic.  
  
Considerant que el contingut de la documentació redactada s'ajusta a les determinacions establides en l'article 52 del TRLOTUP, sense que tinga efectes significatius sobre el medi ambient.  
A la vista de quant antecedeix, per aquesta Alcaldia Presidència, es resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 14 de les normes subsidiàries municipals, per considerar, d'acord amb els criteris de l'annex VIII del TRLOTUP, que no té efectes significatius sobre el medi ambient i el territori, corresponent continuar la modificació conforme a la seua normativa sectorial.  
  
Segon. Notificar a les persones interessades la present resolució, amb la indicació que per no ser un acte definitiu en via administrativa, no s'hi pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Tercer. Publicar en el Diari Oficial de la Generalitat Valenciana el present informe als efectes previstos en l'article 53.7 del TRLOTUP.»  
  
  
Xilxes, 19 de maig de 2022.- L'alcalde: José Martínez Melchor.